CELEX: 32009R0051
Language: da
Date: 2009-01-15 00:00:00
Title: Kommissionens forordning (EF) nr. 51/2009 af 15. januar 2009 om tarifering af visse varer i den kombinerede nomenklatur

22.1.2009   
            
            
               DA
            
            
               Den Europæiske Unions Tidende
            
            
               L 17/17
            
         
      KOMMISSIONENS FORORDNING (EF) Nr. 51/2009
   af 15. januar 2009
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. januar 2009.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Rektangulært vattæppe, der måler ca. 260 × 240 cm og består af tre lag, hvoraf de to yderlag er fremstillet af vævet bomuldsstof, mens mellemlaget består af syntetisk vat, der udgør fyldet. Oversiden er påsyet en ca. 30 cm bred kant i kontrastfarve. Lagene holdes sammen ved hjælp af pyntesting.
                  (sengetæppe)
                  (se foto nr. 645) (1)
                  
               
               
                  9404 90 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 s) til afsnit XI og teksten til KN-kode 9404, 9404 90 og 9404 90 90.
                  Sengeudstyr og lignende varer skal uanset fyldets beskaffenhed tariferes i pos. 9404. Se også Forklarende Bemærkninger til HS pos. 9404, afsnit B, og afsnit B, punkt 2, der udtrykkeligt nævner vat- og sengetæpper.
                  Tarifering i pos. 6304 er udelukket, da afsnit XI ikke omfatter sengeudstyr henhørende under kapitel 94 (se bestemmelse 1 s) til afsnit XI). Desuden undtager pos. 6304 boligudstyr henhørende under pos. 9404, f.eks. sengetæpper (se også Forklarende Bemærkninger til HS pos. 6304, andet afsnit).
                  Varen skal derfor tariferes i KN-kode 9404 90 90.
               
            
         
      
         (1)  Fotoet tjener kun til orientering.